
Latvijas pārtikas ražotāju 8 kopstendi izstādē “SIAL Paris 2026”
Latvijas pārtikas ražotāji piesaka sevi pasaules mērogā, piedaloties pasaulē vienā no vadošajām pārtikas un inovāciju izstādēm SIAL Paris 2026, kas norisināsies no 17. līdz 21. oktobrim izstāžu centrā Paris Nord Villepinte (Parc des Expositions de Villepinte), Francijā.
Starptautiskajā pārtikas izstādē SIAL Paris 2026 no Latvijas kopumā piedalīsies 63 uzņēmumi, kuru kopējā stendu platība sasniedz gandrīz 700 kvadrātmetrus un kopā uzbūvēti 8 kopstendi, kurus organizē Agroresursu un ekonomikas institūts (AREI).
“Lauksaimniecības un pārtikas nozares izaugsme un attīstība ir iespējama tikai caur eksportu, jo Latvijas tirgus ir mazs. Katrs eksportētājs ne tikai pats rada pievienoto vērtību, bet veido veselu ekonomisku sistēmu, jo viņam ir arī piegādātāji un sadarbības partneri. Tāpēc es uzskatu, ka katrs uzņēmums, kas dodas uz SIAL, strādā ne tikai savas, bet visas nozares labā,” tā AREI Lauksaimniecības un tirgus veicināšanas daļas vadītāja Asoc.prof., Dr.oec. Ingūna Gulbe.
Latvijas sešos nacionālajos kopstendos  520.50 kvadrātmetru platībā būs pārstāvēti 48 Latvijas pārtikas ražotāji, daži dalībnieki vairākās hallēs. Kopstendus organizē Agroresursu un ekonomikas institūts (AREI) sadarbībā ar Zemkopības ministriju.
Latvijas nacionālo kopstendu dalībnieki- Lat Eko Food SIA (Rūdolfs), Very Berry SIA, Rāmkalni Nordeco SIA, Smartfoody SIA (The Beginnings), Maiznīca Flora SIA, Liepkalni SIA, Cannelle Bakery SIA (Krippu), Pērnes L SIA (Long Chips), Snacks and More SIA (Pophouse), Baltic Seaberry SIA, Skrīveru Saldumi SIA, Dimdiņi SIA, Zekants SIA (Pupuchi), Otaņķu dzirnavnieks SIA, Orkla Latvija SIA, Tālava SIA, Gaļas pārstrādes uzņēmums Nākotne SIA, Pharmeko Lettland SIA, Pure chocolate SIA, Zaķumuižas Avots SIA (Zaķumuiža), Anatols SIA, 525 food production SIA (5 minute Gourmet), Tērvete food SIA (Joy for friends), Nuteko SIA, Baltās naktis SIA (Mario), Lāči SIA, Kārumu fabrika SIA (Mons), Cido grupa SIA, Ilgezeem SIA, Plūkt SIA, BBG spirits SIA (Hedonya), Livonia SIA, Forever SIA, Kurzemes gaļsaimnieks SIA, Rēzeknes gaļas kombināts SIA, Top Food SIA, Cesvaines piens AS, Rīgas Piena kombināts AS, Smiltenes Piens AS, Balticovo AS, Tukuma piens AS (Baltais), Jaunpils pienotava AS, Alūksnes putnu ferma SIA (Fiteg2), Roga-Agro AS (Good Mood Meals), Bee Bite SIA, Healthy Snacks SIA (Grikši), Abhaja SIA (Nata), Wisemeal SIA.
Latvijas zivrūpniecības nozares stendā šajā izstādē piedalīsies sekojoši Latvijas zivrūpniecības uzņēmumi – Karavela SIA (Kaija), Salmon A&P SIA, Līcis 93 SIA, Unda SIA, Brīvais vilnis SIA, Banga Ltd SIA, Atlantika International SIA, Verģi SIA, Sudrablīnis SIA,  BraDava SIA, SyFud SIA, Royal Nordic (Queen Harbour) un  Starfish SIA.
Akvakultūras stendā (Latvijas Zivis) piedalīsies Vlakon SIA (Pērtnieki) un Blue Circle SIA (Zivs uz ledus). Zīmolu Latvijas akvakultūras produkcijas mārketinga programmas ietvaros izstrādājis un pārvalda Agroresursu un ekonomikas institūts sadarbībā ar Latvijas Zivju audzētāju asociāciju un Latvijas Vēžu un zivju audzētāju asociāciju. 
Latvijas Zivrūpniecības nozares stends un Latvijas Akvakultūras nozares stends tiek īstenots ar EJAZF finansiālu atbalstu.
Latvijas uzņēmumi arī iesniedza starptautiskās pārtikas izstādes SIAL Paris 2026 inovāciju konkursā savu produkciju, kurā neatkarīga ekspertu žūrija atlasīja un apbalvoja pasaules progresīvākos, modernākos un inovatīvākos pārtikas produktus. Tie, kas izgāja žūrijas atlasi, saņēma SIAL Innovation sertifikātu:



· Baltic Seaberry- Seaberry Immunity (smiltsērkšķu imunitātes produkts); Seaberry Balance (smiltsērkšķu produkts labsajūtai).
· [bookmark: _GoBack]GPU Nākotne- Beef Sticks (liellopu gaļas uzkodu nūjiņas).
· Abhaja (NATA)- Chia Caviar (čia sēklu augu valsts "kaviārs").
· Plūkt (PLŪKT)- Fireweed "matcha-like" powder (smalcināts ugunspuķes pulveris matcha stilā).
· Zekants (Pupuchi)- PUPUCHI Fava + Egg Hybrid Protein Crunch (cūku pupu un olu proteīna kraukšķi); PUPUCHI Fruit + Fava Energy-Protein Bars (augļu un cūku pupu proteīna batoniņi).
· Lat Eko Food (Rūdolfs)- Rice porridge with milk (rīsu putra ar pienu).
· Salmon A&P (Kaija / Arnold Sørensen)- Kaija Tuna in Asian-style Sauces (tuncis Āzijas stila mērcēs); Arnold Sørensen (premium zivju produkcija).

Izstāde SIAL Paris 2026 šogad sasniegs rekordlielu mērogu un pulcēs aptuveni 8 000 izstāžu dalībnieku no vairāk kā 130 valstīm un piedāvās iepazīties ap 400 000 dažādu produktu. Šī vērienīgā izstāde, kas notiek katru otro gadu, norisinās 280 000 m² plašā teritorijā un plāno uzņemt ap 295 000 nozares profesionāļu no visas pasaules.

https://www.facebook.com/AREIizstades
https://www.facebook.com/AREILatvija
https://www.facebook.com/Latvijaszivis



Papildu informācijai: Andra Ūdre
AREI projektu vadītāja, Andra.udre@arei.lv, +37129441332

